આ અંગે સંજયભાઇ રાવે જણાવ્યું હતું કે, માતર ગામ અને આજુબાજુના પાંચથી સાત ગામ પ્રદુષણથી હેરાન પરેશાન થાય છે. આ ઝેરી ગેસ જેવો પદાર્થ છોડાતો હોઈ પ્રજાજનોને ભારે હાલાકી વેઠવી પડે છે. છેલ્લા ૨૫ દિવસમાં ઝેરી ગેસના પ્રદુષણથી ૧૭ લોકોને દવાખાનામાં દાખલ પણ થવું પડ્યુ હતું. માતર ગામે તાલુકાના પે સેન્ટરથી અને આ ગામની વસ્તી ૧૮થી ૨૦ હજારની છે. આ પ્રદુષણના કારણે પ્રજાજનોને શ્વાસ લેવામાં ઘણી મુશ્કેલીઓનો સામનો કરી રહ્યો છે. તો આ જીઆઈડીસીમાંથી ફેલાતું પ્રદુષણ તાત્કાલિક અસરથી બંધ કરવામાં આવે તેવી અમારી માંગણી છે. આ અગાઉ ચાર મહિના પહેલા રજૂઆત કરી હતી. તેના પરિણામ રૂપે ત્રણ મહિનાથી પ્રદુષણ થતું ન હતું પણ માતર તથા આજુબાજુના ગામની પ્રજાજનોને ત્રણ મહિનાની રાહત પછી ફરીથી આ ઝેરી ગેસ પ્રદુષણનો સામનો કરવો પડે છે.